CELEX: 62019TN0386
Language: lt
Date: 2019-06-24 00:00:00
Title: Byla T-386/19: 2019 m. birželio 24 d. pareikštas ieškinys byloje CQ/Audito Rūmai

26.8.2019   
            
            
               LT
            
            
               Europos Sąjungos oficialusis leidinys
            
            
               C 288/55
            
         
      2019 m. birželio 24 d. pareikštas ieškinys byloje CQ/Audito Rūmai
      (Byla T-386/19)
      (2019/C 288/68)
      Proceso kalba: prancūzų
      
         Šalys
      
      
         Ieškovas: CQ, atstovaujamas advokatės L. Levi
      
         Atsakovas: Europos Audito Rūmai
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu, įskaitant jame esantį prieštaravimą dėl neteisėtumo;
               
            
                  —
               
               
                  atitinkamai:
                  
                              —
                           
                           
                              panaikinti 2019 m. balandžio 11 d. Audito Rūmų generalinio sekretoriaus sprendimą, apie kurį pranešta 2019 m. balandžio 15 d., kuriuo 153 407,58 EUR suma buvo pripažinta nepagrįstai sumokėta ir imtis veiksmų, siekiant susigrąžinti šią 153 407,58 EUR sumą (kartu su 3,5 % palūkanomis, skaičiuojant nuo 2019 m. gegužės 31 d.);
                           
                        
                              —
                           
                           
                              prireikus, panaikinti du — 2019 m. birželio 4 d. ir 7 d. — Europos Audito Rūmų apskaitos pareigūno sprendimus;
                           
                        
                              —
                           
                           
                              atitinkamai, priteisti iš atsakovo atlyginti 153 495,84 EUR sumą [153 407,58 EUR (pagrindinė suma) kartu su 88,26 EUR ieškovui mokėtinų palūkanų] kartu su 3,5 % palūkanomis, skaičiuojamomis iki visos sumos sumokėjimo;
                           
                        
                              —
                           
                           
                              įpareigoti atsakovą atlyginti patirtą neturtinę žalą;
                           
                        
                              —
                           
                           
                              priteisti iš atsakovo visas bylinėjimosi išlaidas.
                           
                        
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi šešiais pagrindais.
      
                  1.
               
               
                  Pirmasis ieškinio pagrindas grindžiamas pažeidimais, padarytais atliekant Europos kovos su sukčiavimu tarnybos (OLAF) tyrimą, ir jos galutinės ataskaitos netikslumu.
               
            
                  2.
               
               
                  Antrasis ieškinio pagrindas grindžiamas, pirma, atsakovo nesugebėjimu pasinaudoti savo, visų pirma kaip leidimus suteikiančio pareigūno, diskrecija, antra, pareigos įrodyti ieškovui pateiktą kaltinimą pažeidimu ir, trečia, jo pareigos motyvuoti pažeidimu.
               
            
                  3.
               
               
                  Trečiasis ieškinio pagrindas grindžiamas protingo termino pažeidimu.
               
            
                  4.
               
               
                  Ketvirtasis ieškinio pagrindas grindžiamas teisinio saugumo ir teisėtų lūkesčių apsaugos principų pažeidimu, taip pat akivaizdžiomis vertinimo klaidomis.
               
            
                  5.
               
               
                  Penktasis ieškinio pagrindas grindžiamas principo „baudžiamoji byla sustabdo administracinės bylos nagrinėjimą“ pažeidimu.
               
            
                  6.
               
               
                  Šeštasis ieškinio pagrindas grindžiamas 2012 m. spalio 25 d. Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012, p. 1) 75 straipsnio arba 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018, p. 1) 94 straipsnio pažeidimu.